चंदिया नगर परिषद को मिनी स्मार्ट सिटी का दर्जा दिया जाएगा। इसके लिए कुल 21 करोड़ रुपए खर्च होंगे और कांग्रेस के 29 दिनों से चल रहे अनशन के बाद अब जिला प्रशासन ने इस काम को गति प्रदान कर दी है। इस बारे में जानकारी देते हुए मुख्य नगर पालिका अधिकारी यवशंत वर्मा ने नईदुनिया को बताया कि टाउन एण्ड डेवलपमेंट कंपनी ने मिनी स्मार्ट सिटी का सर्वे का कार्य पूरा कर लिया है और कलेक्टर माल सिंह की अध्यक्षता में बनी समिति के निर्णय अनुसार चंदिया के विकास के कार्य को किया जाएगा। संभावना व्यक्त की जा रही है कि इस साल के अंत तक चंदिया नगर स्मार्ट सिटी में परिवर्तित हो जाएगा।